
  Վախթանգ Տանգիկը վախճանվելիս, որդուն՝ Հասան Ջալալին և կնոջը՝ Խորիշահին կտակել է՝ "զի շինեսցուք եկեղեցի ի գերեզմանատան հարց մերոց ի Գանձասար", որի կառուցումր սկսվել է 1216թվ. և ավարտվել 1238թվ.։ Իսկ օծումը տեղի է ունեցել 1240 թվ. , Վարդավառի մեծ տոնի օրը (հուլիսի 22փն, կիրակի)։
    Պատմական աղբյուրները տեղեկացնում են, որ Գանձասարում են ամվափված Հովհաննես Մկրտիչի գլուխը, Հովհաննես Մկրտիչի հայր Զաքարիայի արյունը, Գրիգոր Լուսավորչի "օրէնուսոյց սուրբ ծնոտը", Լուսավորչի թոռ Գրիգորիսի, սուրբ Պանտալեոն բժշկի և այլ ուրիշ նահատակների նշխարներ։ Գանձասարը վառ կերպով կրում է Հայոց ազգային ազատագրական պայքարի գաղափարը։
    XVIII ղարում այդ պայքարի իրականացումը Գանձասարից ղեկավարվում էր Եսայի Հասան Ջալալյան կաթողիկոսի առաջնորդությամբ։ Առաջին անգամ Գանձասարից է նամակներ հղվել Ռուսական թագավորին, որով հիմք է դրվել հայ-ռուսական փոխհարաբերություններին։ Հասան-Ջալալյանները ամեն ջանք գործադրեցին թուրք նվաճողների դեմ ճակատ ստեղծելու և Ռուսաստանի օգնությամբ Հայաստանն ու Վիրքը ազատագրելու ծրագիրն իրագործելու համար, որն այդպես էլ մնաց անկատար ... 

"ԱՅՍ է ՀԱՆԳԻՍՏ ՄԵԾԻՆ ՋԱԼԱԼԻՆ։ ԱՂԱԻԹՍ ՅԻՇԵՑԵՔ։ ԹՎ։ ՊՁ։" 
    1260 թ. Թիֆլիսը (Տփխիս) լքած վրաց թագավոր Դավթին (Լաշայի որդին) ու Վրաստանի ժողովրդին փրկելու համար, թաթարների դեմ կազմակերպած ապստամբության պատրվակով, ոստիկան Արղունը ձերբակալում է թագուհի Գոնցային, Հասան Ջալալին, Զաբարե ամիրսպասալարի որդի սպարապետ Շահնշահին և ուրիշների։ Փրկագնով մյուսներն ազատվում են, իսկ բարեպաշտ Մեծն Ջալալին Արղունը խոշտանգելով ստիպում է ուրանալ հավատը և "Եդեալ փայտ ի պարանոց նորա և երկաթ յոտս նորա", տանում է Ղազվին։ Հասան Ջալալը հավատավախ չի լինում և Արղունի դահիճները "անդամ անդամ հոշեցին" նրան, 1261 թվ.։
    Հասան Ջալալ Դոլան համարվում է սուրբ. Ղազվինում մի պարսիկ տեսնելով, որ Աստվածային լույս է իջել վրան, հավատացած նրա սրբությանը, մարմնի մասերը լցնում է ցամաք ջրհորի մեջ ու պահում։ Նրա Աթաբակ որդին հավատարիմ մարդկանց միջոցով նահատակված հոր մասունքները տեղափոխում է հայրենիք։ "Այլեւ բերոդքն նշխարացն տեսին եւ ճանապարհի զնոյն տեսիլ լուսոյն եւ վերա նշխարացն"։ "Թաղեցին Գանձասարի վանքում իր հայրերի գերեգմանատանը", ուր այդ ժամանակ կառուցած էր վանքի գավիթը։
    Որոշ աղբյուրներ հաստատում են, որ գավթում գտնվող տապանաքարը Հասան Ջալալ Դոլայինն է, և սկզբում եղել է առանց գրի։ Սակայն, երախտապարտ ժառանգները կանխազգալով Մեծ Պապի հիշատակի հնարավոր կորուստը, խոհեմաբար, ՊՁ(1431) թվականին գրի են առել տապանի պատկանելությունը։ 

    Գանձասարի ս. Հովհաննես Մկրտիչ եկեղեցու հյուսիսային շքամուտքի վերին զույգ եզրերը պաշտպանում են իրար դեմ գնացող երկու առյուծների բարձրաքանղակներ։ Աջակողմյան առյուծի առաջ վեցաթև աստղ է։ Այս կենդանական խորհրդանշանները հավանական է, տոհմական զինանշանն է, որն ընդունվում է ժառանգների կողմից, որպես պատմական ճարտարապետական վկայություններում գոյություն ունեցող փաստ, ինչպիսիք կան մյուս նախարարական-իշխանական, արքայական դինաստիաների զինանշանների ուսումնասիրման ու հաստատման դեպքերում։ Իսկ նման վկայող փաստերից են նաև արևմտյան շքամուտքի և հյուսիս-արևելյան կողմում գտնվող արծվի, հարավային ու հյուսիսային պատերի վրայի վեհաշուք, մեծ խաչերի բարձրաքանդակները։
    Անընդունելի է յուրաքանչյուր փորձ՝ արհեստականորեն ստեղծելու կամ հաստատելու այնպիսի պատկեր-վկայություն, որը կարող է պատկանել Հասան-Ջալալյան տոհմին, սակայն չի կարող հանդիսանալ զինանշան։ Նման վարձերը նպատակ են հետապնդում աղավաղելու Հայկ Նահապետ - Սիսակ - Առան - Առանշահիկներ - Վաչագան Բարեպաշտ թագավոր -Վախթանգյաններ - Հասան-Ջալալյաններ ակունքակիր տոհմի դիմագիծը։ 

    Գանձասարի սուրբ Հովհաննես Մկրտիչ եկեղեցու արևմտյան շքամուտքի զարդաքանդակներր կատարված են ժանեկագործական նրբությամբ։
    Շքադուռը և նրանից վեր բացված փոքրիկ ուղղանկյուն լուսամուտը, վերջինիս երկու կողմերին հանդիսավոր ու հպարտ կանգնած զույգ արծիվների բարձրաքանդակները ներառված են գեղազարդ շրջանակի մեջ։ Այդ արծիվները վանքի պահապան խորհրդանշաններն են և իրենց ավանդական արմատներն ունեն հին դարերում։
    Շքամուտքի դուռը՝ արծիվների թառով, երիզված է նույնպես բարձրարվեստ քանդակազարդերով, որոնց մեջ իշխող դեր ունի վեցաթև աստղը։ ճակատի կիսաշրջանը վարդագույն, մուգ և բաց դեղին բազմերանգ քարերից կազմված դրվագազարդեր են, որ ստեղծում են ծիրանի երանգախաղ։ Շքադռան շրջանակների երիզների վրա քանդակված են սրտաձև-բուսական նախշեր, որոնք վարսանդապտղային խորհրդանշանի հայտնի զարդերից են։
«Գանձասարի եկեղեցու խորանի տակ ամփոփված է Հովհաննես Մկրտչի գլուխը, որը ժամանակին հայ առեւտրականները բերել են Վենետիկից: Գանձասարը եղել է առաջնորդարան եւ Խաչենի իշխանների տոհմական տապանատունը։ XVII դ. Գանձասարի կաթողիկոսները սատարել են Ղարաբաղի մելիքությունների ազատագրական բռնկումներին։ XVIII դ. սկզբին Եսայի Հասան-Ջալալյան կաթողիկոսի շուրջն են համախմբվել ազատագրական շարժման ղեկավարները։ Գանձասարի Հովհաննես Մկրտչի տաճարը 1216-38թթ. կառուցել է Ներքին Խաչենի իշխան Հասան Ջալալ-Դոլան, իսկ գավիթը 1261-ին հիմնադրել է Հասանը եւ ավարտել է նրա որդի Աթաբակը՝ 1266-ին։ 

 Տաճարի կառուցումը սկսվել է 1216թ-ին և ավարտվել 1238թ-ին: Եկեղեցու հիմնադիր է համարվում Խաչենի կայսր Հասան Ջալալ Վախթանգյանը: Այս մասին է վկայում նաև պահպանված մակագրությունը: Այն ժամանակահատվածի պատմաբանները, մասնավորապես  Կիրակոս Գանձակեցին հիացմունքով էր պատմում եկեղեցու շինարարական աշխատանքների մասին. պատմաբանի խոսքերով` եկեղեցու օծմանը մասնակցելու եկած հյուրերի թիվը հասնում էր 700-ի, որոնց թվում նաև Ներսես կաթողիկոսը, փիլիսոփա Վանական Վարդապետը, ինչպես նաև եպիսկոպոսներ ամբողջ Հայաստանից: Այս ամենը հաստատում է նաև Հասան Ջալալի հրամանով եկեղեցու հյուսիսային պատին պահպանված մակագրությունը: Ընդհանուր առմամբ եկեղեցու պատերին կան ավելի քան 200 մակագրություններ` հայերեն լեզվով, որոնք պահպանվել են տարբեր ժամանակներից:   Մինչդեռ եկեղեցու օծումը հետաձգվել է 2 տարի` մոնղոլ-թաթարների ներխուժումների պատճառով: Ինչևէ` 1240թ-ի հուլիսի 22-ին` կիրակի օրը` Վարդավառի տոնին տեղի ունեցավ եկեղեցու օծումը: Հին աղբյուրների համաձայն` դեռևս 9-10-րդ դարերի ընթացքում եկեղեցին ծառայում էր նաև որպես տարբեր քաղաքական և կրոնական բնույթ կրող հանդիպումների վայր: Կարճ ժամանակաընթացքում Գանձասարի եկեղեցին դառնում է Արցախի մշակութային կյանքի կենտրոնը և ամբողջ արևելյան Հայաստանի կաթողիկոսի նստավայրը: 

    12-րդ դարի վերջից Գանձասարը դառնում է նաև հայ ժողովրդի ազգային ազատագրական շարժման կենտրոններից մեկը: Գանձասարի կաթողիկոս Եսային դարձավ այս շարժման մոլի առաջնորդը, որի ջանքերով ու միջամտությամբ Իսրայել Օրին առաջին քայլերը ձեռնարկեց Ռուսաստանի հետ բանակցությունների սկսման համար: Տարբեր ժամանակներում և տարբեր առիթներով Գանձասարում սկսվեցին անցկացվել տարեր ժողովներ ու հանդիպումներ: Այս ամենի նպատակը մեկն էր. Ուժեղացնել ազատագրական շարժման գաղափարը, լուրջ քաղաքական կապեր հաստատել հզոր Ռուսական կայսրության հետ: 1701թ-ին Գանձասարում Ղարաբաղի և Սյունիքի մելիքների կողմից գրվել է առաջին նամակը` ուղղված ռուսական թագավոր Պետրոս Ահեղին, որում ղարաբաղցիները օգնություն են խնդրում` բարբարոսներից ազատվելու համար, որոնք սպառնում էին արևելքից: 

	


 Եկեղեցին գտնվում է այն վայրում, որտես թաղվել է Հասան Ջալալ Վախթանգյանը, Խաչենի կայսրերը և այլ եպիսկոպոսները, որոնք պատկանում էին այս ցեղին: Հասան Ջալալի գերեզմանական սալը գտնվում է եկեղեցու գավիթում` տաճարի գլխավոր սրահի մուտքի մոտ: Սալի վրա գրված է.  «ԱՅՍ է ՀԱՆԳԻՍՏ ՄԵԾԻՆ ՋԱԼԱԼԻՆ: ԱՂԱԻԹՍ ՅԻՇԵՑԵՔ։ ԹՎ ՊՁ».
Տաճարի բակում գտնվում են մեծ քանակությամբ տարբեր հուշարձաններ և խաչքարեր: Հյուսիսային պատի մոտ է գտնվում Խաթունի գերեզմանոցը, ով, հավանաբար Հասան Ջալալի դուստրն է եղել:
Ընդհանրապես Գանձասարի ներքին բակի մակերեսը կազմում է մոտ 8000 քառ.մ, որը շրջապատված և պաշտպանված է բարձր քարե պատերով: Գանձասարից բացվում է հիանալի տեսարան դեպի` ներքևում գտնվող Վանք գյուղը:
Մահմեդականների զավթողական ավերիչ պատերազմների պատճառով վանքը օծվել է 1240 թվ., Վարդավառի օրը:
Գանձասարում են ամփոփված Հովհաննես Մկրտիչի գլուխը, Գրիգոր Լուսավորչի «օրէնուսոյց» սուրբ ծնոտը, Լուսավորչի թոռ Գրիգորիսի, Հովհաննես Մկրտիչի հայր Զաքարիայի, սուրբ Պանտալեոն բժշկի և այլ ուրիշ նահատակների նշխարները:
Խորհրդային կարգերի հաստատումով, ՌԿ(բ)Կ գլխավոր քարտուղար Ի.Ստալինի օժանդակությամբ 1923 թվ. հուլիսի 7-ին, Ղարաբաղի լեռնային մասը (հարթավայրային Ղարաբաղի մասին որևէ որոշում գոյություն չունի) հռչակվեց Ադրբեջանական ԽՍՀ-ի կազմում, որպես ինքնավար մարզ: Այդ օրվանից Գանձասարը դադարեց հոգևոր օջախ լինելուց:
Այսօր, թուրքական Ադրբեջանի տիրապետությունից ազատագրված Գանձասարը 770 տարեկան է:
Սա Հայոց ազատագրական պայքարի ներկա փուլի հոգևոր հզոր ջահ է և մեր պարտքն է` անել այնպես, որպեսզի այն դառնա մեր հետագա անցնելիք ճանապարհի լույսն ու ջերմացնող կրակը: Հասան-Ջալալյան տոհմի ժառանգները կոչ են անում Հայաստանի, Արցախի և աշխարհի բոլոր պետությունների Հայ համայնքներին.
ՏՈՀՄԻ ԶԻՆԱՆՇԱՆԸ

      Որպես Հասան Ջալալյանների զինանշանի պատկեր, տոհմի ժառանգներն ընդունում են այն, ինչը կա պատմական-ճարտարապետական վկայություններում, ինչպես դա կատարվում է մյուս նախարարական-իշխանական, արքայական դինաստիաների, տոհմերի զինանշանների հաստատման դեպքերում։
      Բոլոր ուսումնասիրությունների արդյունքում հաստատվում է այն փաստը, որ, հոր՝ Վախթանգ Տանգիկի կտակի համաձայն, Առանշահիկ Հասան Ջալալ Դոլայի և Բագրատունի մայր Խորիշահի կառուցած Գանձասարի հյուսիսային մուտքի վրա քանդակված են իրար դեմ¬հանդիման քայլող երկու առյուծներ, որոնցից աջ կողմում գտնվողի ոտքերի մոտ ուղեցույց-լուսատու վեցաթև աստղ է՝ հավերժության խորհրդանշանով, որը կարծես առաջնորդող նշանակություն ունի։
      Ուսումնասիրությունները նաև ցույց են տալիս, որ, Հայոց և՛ հնագույն, և՛ միջնադարյան արվեստն ու ճարտարապետությունը ողողված են առյուծներով (հիմնականում որպես զինանշան) և վեցաթև աստղերով, խաչերով, հավերժության խորհրդանիշերով։ Այդպիսին է նաև Հայոց մայրաքաղաք պատմական Անին, որը XIII դարում, որպես ժառանգություն փոխանցվեց Զաքարեի որդի Սարգիս Ամիրսպասալարին ու նրա ժառանգներին։ Բնականաբար, կասկածի ենթակա չէ, որ դա տոհմի զինանշանն է։ Սակայն, չգիտես ինչու, թողած այս իրական փաստերը, փորձ է արվում արհեստականորեն ստեղծել կամ հաստատել մի նոր, ոչ նշանակալից վկայություն՝ իր պատկանելությամբ Հասան Ջալալյանական, բայց ո՛չ որպես արմատական-տոհմական։ Եվ հարկ է նշել, որ, նման փորձ կատարողները նպատակ են հետապնդում աղավաղելու

Հայկ նահապետ - Սիսակ - Առան - Առանշահիկներ - Վաչագան Բարեպաշտ - Սևադյաններ - Վախթանգյաններ - Հասան-Ջալալյաններ

ակունքակիր արքայական տոհմի դիմագիծը։
      Նման մոտեցումը դիտվում է որպես իրական պատմության խեղաթյուրում և նեղ-անձնական շահերի գերագնահատման ձգտում։
      Առյուծների պատկերներով է զարդարված նաև Հասան Ջալալյանների տոհմական պատկանելության գորգերը ("Առյուծագորգ"), որոնցից մեկը գործել են Սարգիս բեկի տանը ու նվիրել թոռնուհուն՝ Սաթենիկ Հասան Ջալալյանին (ամուսնության առիթով), որն այժմ էլ պահպանվում է։
      Տոհմական նշանակության խորհրդանիշները համադրելով, տոհմի զինանշանի պատկերներ ընտրվեցին Գանձասարի քանդակ-պատկերները. 

1. Առյուծներ - քանդակված են հյուսիսային կողմի մուտքի դռան վերևում և գործված են տոհմական գորգերի նախշերում;
2. Խաչ- քանդակ հարավային կողմում (կենտրոնական պատ);
3. Աղավնաբազե (արծիվ) - հյուսիս-արևելյան կողմ, խորհրդանշում է խաղաղություն և ուժ;
4. Վեցաթև աստղ - կենտրոնում հավերժության խորհրդանիշ -քանդակված է վերը նշված առյուծների մոտ և Ջալալ Մեծի գերեզմանաքարի վրա, ինչպես նաև, արևմտյան կողմում, կենտրոնական կամարաձև մուտքը (ըստ կառուցման) ներառված է այդ պատկեր-զարդաքանդակներով, ունի վերածնության, պտղաբերության և հավերժության խորհուրդ;
5. Չորս անվանատառեր - գրված է Հասան Ջալալ Դոլայի անձնական օգտագործման սուրի երախակալի վրա, որը գտնվում է Լենինգրադի պատմության թանգարանում և կարդացվում է՝
Հասան - Ջալալ - Իշխան - Խաչենի

6. Արև - տարբեր զարդապատկերներով Արև է քանդակված Ջալալ Դոլայի գերեզմանաքարին, նրանց կառուցած Գանձասարի և մյուս եկեղեցիների, ճարտարապետական կոթողների պատերին:


      Հասան Ջալալյան տոհմի ժառանգները ընդունում են այդ տոհմին բնորոշ խաղաղասիրական, հավատքի, հայրենական և ազգային նշանակության սիմվոլներից ստեղծված զինանշանի պատկերը, որպես Հասան Ջալալյանների տոհմի զինանշանի պատկեր։
ՏՈՀՄԻ ԴՐՈՇԸ

      Գույնը ծիրանի, վրան ոսկեգույն խաչ 

Հասան Ջալալյան տոհմի դրոշը ստեղծվել է երկար ուսումնասիրություններից հետո, և տոհմի ակունքները բնորոշող նշանակություն ունի. 

ա) արքայական ծիրանին - խորհրդանշում է տոհմի թագավորական ծագումն ու ակունքները, նրա շարունակվող սերնդի պարտավորությունը այդ ժառանգականության նկատմամբ։
բ) Խաչը խորհրդանշում է նվիրյալ քրիստոնեական տոհմի աստվածապաշտությունը, խաղաղասիրությունը և Հայրենիքի պաշտպանությանը նվիրվածությունը։

1216 Թ. ԱՌԱՆՇԱՀԻԿ ՀԱՍԱՆ ՋԱԼԱԼԸ ՀՌՉԱԿՎԵՑ ԱՄԲՈՂՋԱԿԱՆ ԱՐՑԱԽԻ ԹԱԳԱՎՈՐ

"ԲՆԱԿԱՎՈՐ ԻՆՔՆԱԿԱԼ ԲԱՐՁՐ ԵՎ ՄԵԾ ԱՐՑԱԽԱԿԱՆ ԱՇԽԱՐՀԻ" 
      1214 թվ. Ներքին Խաչենի կամ Խոխանաբերդի իշխանությունը Վախթանգ II-ից (Տանգիկ) հետո ժառանգում է նրա ավագ որդին՝ Հասան (Հայկազ) Ջալալը և նրանից սերված տոհմը կոչվում է Հասան Ջալալի տոհմ։ Նույն տարում վախճանվում է մեծ պապը՝ Հայթերքի տեր Վախթանգ Մեծը (Վախթանգ I), որի իշխանությունը նույնպես ժառանգում է Հասան Ջալալը։ Նրան է վստահվում նաև Վերին Խաչենի կամ Ծարի (Վայկունիք) իշխանությունը։ Եվ այսպես, Առանշահիկ տերերի եռաճյուղ իշխանական տիրույթների միավորված գահին բազմում է Առանշահիկ Վախթանգ II-ի և Բագրատունի Խորիշահի (Զաքարե Բագրատունու թոռ, Սարգիս Զաքարյանի դուստր, Զաքարե և Իվանե ամիրսպասալարների քույր) որդի Հասան Ջալալը։ Պատմական աղբյուրներում և տարբեր արձանագրություններում նշված են Հասան Ջալալի տիտղոսները. "Իշխան Խաչենոյ", "Տէր Խաչենոյ", "Տէր Խոխանաբերդոյ և Խաչենոյ", "Մեծ Իշխան", "Ինքնակալ Իշխանաց իշխան, տէր Խաչենոյ", "Խաչենաց Իշխան արքայաշուք", "Մեծ իշխան Խաչենոյ և կողմանցն Արցախոյ", "Մեծ կողմնակալ Աղուանից", "Իշխան Խաչենոյ և Առանայ", "Բարեպաշտ արքա Ջալալ", "թագաւոր Ջալալ Դովլա", "արքայ Ջալալ Դաւլա"։ Այս բոլոր տիտղոսները հաստատում են բուն հին Արցախի տարածքի վրա Հասան Ջալալի գահերեցությունը, մանավանդ, որ "նրանք գտարյուն ժառանգներն են Առանշահիկ տոհմի, որը երկու անգամ թագավորություն է վերահաստատել բռնակալ տերությունների աքցանի մեջ՝ մեկ Վաչագան Բարեպաշտ թագավորի ձեռքով, մեկ էլ Համամ Բարեպաշտ թագավորի"։

1240 թվ. Գանձասարի ս.Հովհաննես Մկրտիչ եկեղեցու օծման ժամանակ, Հասան Ջալալ Մեծի ուխտի համաձայն, նրա և միաբանության կողմից, Ներսես կաթողիկոսի հայրապետությամբ, նշանակվեցին պատարագներ։
    Կտակը փորագրված է տաճարի ներսում, հյուսիսային պատի վրա։ Բաղկացած է 27 տողից, ամբողջ պատի լայնությամբ, որով խոսում է ինքը՝ Հասան Ջալալ Դաւլան՝ "Բնակաւոր ինքնակալ բարձր եւ մեծ արցախական աշխարհի, թագաւոր Խաւխանաբերղի յոքնասահման նահանգաւք"։
    Գանձասարի կառուցումն սկսեցին 1216 թ. և երբ հասան արևելյան լուսամուտին, մայր Խորիշահը կրոնավորելու գնաց Երուսաղեմ, Աբգար թագավորի կնոջ՝ Հեղինե թագուհու նման երկար տարիներ ճգնեց Հարության տաճարում, այնտեղ էլ "հանգեաւ ի Քրիստոս լուսո վկայութեամբ եւ անղէն պահեցաւ"։ Եվ "անղեն մեռավ, զոր Աստուած փառաւորեաց զփսաատրիչն իւր՝ լոյս կամարաձև կացեալի վերայ գերեզմանին առ ի յորդորել գայլս ի նոյն բարեգործութիւնս"։
    Կտակով Հասան Ջալալը եկեղեցիները հարկերից ազատ է հայտարարում և միաբանության կամքով նշանակում պատարագներ։

Արձանագրությունը փորագրել է Հովասափ միայնակեցին։

